 RRS gbé ẹlẹwọn lẹyìn ọjọ 5 tí wọn tú sílẹ ní ọgbà ẹwọn Ikòyí Ọlọpàá tún ọdaràn mú lẹyìn ọjọ karún tó kurò lẹwọn Afunra sí ọhún Tunde Okunola ní wọn mú ní láyípo Marwa ní ìlú Lekki pẹlú agbódegbà rẹ Segun Adigun lásìkò tí wọn ń gbìyànjú ja Gift Omini lólè ní dédé ààgo márùn ku ìṣẹjú méèdóógún ààrọ lójọrú. Okunola tí ó ṣẹṣẹ kúrò lọgbà ẹwọn Ikoyin lọjọ karún oṣù yìí gẹgẹ bí àtèjáde tí àjọ ọlọpàá fí sí ta ṣe sọ, sàlàyé pé Okunola tí lo oṣù mẹfà àti ọsẹ méjì lọgbà ẹwọn kí wọn tó túu sílẹ sùgbọn ọwọ àwọn agbófinró tí tún tẹẹ báyìí nígbà tó fẹ ja Gift Omini lólè fóónù láti orí òkadà. Lásìkò tí ó ń bẹ àwọn ọlọpàá Okunola ní kí wọn síjú àànú wo òun nítori pé owó tí òun yóò fí ṣe ayẹyẹ ìkọṣẹ parí fún iṣẹ bábà tí oun kọ ni àti pé tí wọn bá tú oun sílẹ, oun kò ní fi ẹsẹ tẹ ìlú Ekó mọ. Gift tí wọn gbìyàjú àti jà lólè sàlàyé pé wọn yọ ààké sí oun láti orí ọkadà tí wọn wà sùgbọn ariwo tí oun pa ló mú kí àwọn ọlọpàá RRS tó wà ní láyípò náà lé wọ tí wọn si gba fóònù fún oun. Nínú ọrọ rẹ lórí ọrọ náà agbẹnusọ fún àjọ ọlọpàá Chike Oti ní ọrọ náà rú oun lójú kí àwọn ènìyàn máa hùwà ọdaràn nítori pé ayẹyẹ ńbọ lọnà. O ní àwọn kọ ní káàrẹ láti rí i dájú pé Ìpínlẹ Eko kìí ṣe ibi ti gbogbo àwọn ọdaran le dúró sí : Àwọn ẹka ọlọpàá RRS Rapid Response Squad tí ìpínlẹ Eko tí tún ọdaran kan mú lẹyìn ọjọ marún-ùn tí tí ó gbà òmìnira kúrò ní ẹwọn Ikoyi. 